REGOLAMENT TAL-KUMMISSJONI (KE) Nru 2036/2005
ta’ l-14 ta’ Diċembru 2005
dwar l-awtorizzazzjoni permanenti ta’ ċerti addittivi fl-għalf u l-awtorizzazzjoni provviżorja għal użu ġdid ta’ ċerti addittivi li diġà huma awtorizzati fl-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda adittivi f'għalf għall-bhejjem (1), u partikolarment l-Artikoli 3, 9d(1)u 9e(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf ta’ l-annimali.
(2)
L-Artikolu 25 tar-Regolament (KE) Nru 1831/2003 jistabbilixxi l-miżuri ta’ tranżizzjoni għall-applikazzjonijiet għall-awtorizzazzjoni ta’ addittivi ta’ l-għalf imressqa skond id-Direttiva 70/524/KEE qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta’ l-addittivi elenkati fl-Annessi ta’ dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu dwar dawk l-applikazzjonijiet, kif previst fl-Artikolu 4(4) tad-Direttiva 70/524/KEE, tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk jibqgħu jitqiesu skond l-Artikolu 4 tad-Direttiva 70/524/KEE.
(5)
L-użu tal-preparazzjoni tal-mikro-organiżmu Saccharomyces cerevisiae (CNCM -1079) kien awtorizzat provviżorjament, għall-ewwel darba, għall-ħnieżer femminili mir-Regolament tal-Kummissjoni (KE) Nru 1436/98 (3). Data ġdida tressqet b’appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni tal-mikro-organiżmu. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ mikro-organiżmi kif speċifikat fl-Anness I għandu jkun awtorizzat mingħajr limitu ta’ żmien.
(6)
L-użu tal-preparazzjoni tal-mikro-organiżmu Pediococcus acidilactici (CNCM MA 18/5M) kien awtorizzat provviżorjament, għall-ewwel darba, għall-ħnieżer għat-tismin mir-Regolament tal-Kunsill (KE) Nru 866/1999 (4). Data ġdida tressqet b’appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni tal-mikro-organiżmu. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ mikro-organiżmi kif speċifikat fl-Anness I għandu jkun awtorizzat mingħajr limitu ta’ żmien.
(7)
L-użu tal-preparazzjoni tal-mikro-organiżmu Enterococcus faecium (CECT 4515) kien awtorizzat provviżorjament, għall-ewwel darba, għall-ħnieżer żgħar mir-Regolament tal-Kummissjoni (KE) Nru 654/2000 (5). Data ġdida tressqet b’appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni tal-mikro-organiżmu. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ mikro-organiżmi kif speċifikat fl-Anness I għandu jkun awtorizzat mingħajr limitu ta’ żmien.
(8)
L-użu tal-preparazzjoni ta’ enżimi ta’ endo-1,3(4)-beta-glucanase prodotta mill-Trichoderma longibrachiatum (CBS 526.94) kien awtorizzat proviżorjament, għall-ewwel darba, għat-tiġieġ għat-tismin, mir-Regolament tal-Kummissjoni (KE) Nru 2374/98 (6). Tressqet dejta ġdida b’appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni ta’ enżimi. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness II, għandu jkun awtorizzat mingħajr limitu ta’ żmien.
(9)
L-użu tal-preparazzjoni ta enżimi ta’ l-endo-1,4-beta-xylanase li hija prodotta mit-Trichoderma longibrachiatum (ATCC 2105), endo-1,3(4)-beta-glucanase u alpha-amylase prodott mill-Bacillus amyloliquefaciens (DSM 9553), subtilisin prodott mill-Bacillus subtilis (ATCC 2107) u l-polygalacturonase prodott mill-Aspergillus aculeatus (CBS 589.94) ġie awtorizzat provviżorjament għall-ewwel darba fit-tiġieġ għat-tismin mir-Regolament tal-Kummissjoni (KE) Nru 418/2001 (7). Tressqet dejta ġdida b’appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni ta’ enżimi. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness II, għandu jkun awtorizzat mingħajr limitu ta’ żmien.
(10)
L-użu tal-preparazzjoni ta’ l-enżimi ta’ l-endo-1,4-beta-xylanase prodotta mill-Aspergillus oryzae (DSM 10287) ġie awtorizzat mingħajr limitu taż-żmien fit-tiġieġ għat-tismin, fid-dundjani għat-tismin u fil-ħnieżer żgħar mir-Regolament tal-Kummissjoni. (KE) Nru 1332/2004 (8). Tressqet dejta ġdida b’appoġġ għal applikazzjoni sabiex l-awtorizzazzjoni ta’ l-użu ta’ din il-preparazzjoni ta’ enżimi tiġi estiża għall-papri u l-ħnieżer għat-tismin. L-Awtorità Ewropea għas-Sikurezza ta’ l-Ikel (EFSA) tat opinjoni dwar l-użu ta’ din il-preparazzjoni li tikkonkludi li mhix ta’ riskju għal dawn il-kategoriji ta’ annimali addizzjonali. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għall-awtorizzazzjoni ta’ dik il-preparazzjoni għal dak l-użu huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness III, għandu jkun awtorizzat proviżorjament għal erba’ snin.
(11)
L-użu tal-preparazzjoni ta’ l-enżimi ta’ l-endo-1,4-beta-xylanase prodotta mit-Trichoderma longibrachiatum (ATCC 2105) subtilisin prodott mill-Bacillus subtilis (ATCC 2107) kien ġie awtorizzat mingħajr limitu taż-żmien fit-tiġieġ għat-tismin mir-Regolament tal-Kummissjoni (KE) Nru 943/2005 (9). Data ġdida ġiet imressqa b’appoġġ għal applikazzjoni sabiex l-awtorizzazzjoni ta’ l-użu ta’ din il-preparazzjoni ta’ enżimi tiġi estiża għall-papri. L-EFSA tat opinjoni dwar l-użu ta’ din il-preparazzjoni li tikkonkludi li mhix ta’ riskju għal din il-kategorija annimali addizzjonali. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għall-awtorizzazzjoni ta’ dik il-preparazzjoni għal dak l-użu huma sodisfatti. Għalhekk, l-użu ta’ dik il-preparazzjoni ta’ enżimi, kif speċifikat fl-Anness III, għandu jkun awtorizzat proviżorjament għal erba’ snin.
(12)
L-użu tal-preparazzzjoni ta’ enżimi ta’ l-endo-1,4-beta-xylanase li hija prodotta mit-Trichoderma longibrachiatum (ATCC 2105), endo-1,3(4)-beta-glucanase u alpha-amylase prodott mill-Bacillus amyloliquefaciens (DSM 9553), subtilisin prodott mill-Bacillus subtilis (ATCC 2107) u l-polygalacturonase prodott mill-Aspergillus aculeatus (CBS 589.94) ġie awtorizzat provviżorjament fit-tiġieġ għat-tismin mir-Regolament tal-Kummissjoni (KE) Nru 418/2001. Data ġdida ġiet imressqa b’appoġġ għal żewġ applikazzjonijiet sabiex l-awtorizzazzjoni ta’ l-użu ta’ din il-preparazzjoni ta’ enżimi tiġi estiża għall-papri u għat-tiġieġ li jbidu. L-EFSA tat l-opinjoni tagħha dwar l-użu ta’ din il-preparazzjoni fuq kull waħda miż-żewġ kategoriji ta’ annimali li tikkonkludi fiż-żewġ każijiet li ma tippreżenta ebda riskju għalihom. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għall-awtorizzazzjoni ta’ dik il-preparazzjoni għal dak l-użu huma sodisfatti. Għalhekk, l-użu ta’ dik il-preparazzjoni ta’ enżimi għall-papri u għat-tiġieġ li jbidu, kif speċifikat fl-Anness III, għandu jkun awtorizzat provviżorjament għal erba’ snin.
(13)
L-evalwazzjoni ta’ dawn l-applikazzjonijiet turi li ċerti proċeduri għandhom ikunu meħtieġa sabiex il-ħaddiema jkunu protetti mill-esponiment għall-addittivi elenkati fl-Annessi. Protezzjoni bħal din għandha tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri għall-inkoraġġiment tat-titjib tas-sikurezza u s-saħħa tal-ħaddiema fuq il-post tax-xogħol (10).
(14)
Il-miżuri previsti f’dan ir-Regolament huma bi qbil ma l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Il-preparazzjonijiet li jagħmlu parti mill-grupp “Mikro-organiżmi” kif speċifikat fl-Anness I huma awtorizzati għall-użu mingħajr limitu ta’ żmien bħala addittivi fl-għalf ta’ l-annimali taħt il-kundizzjonijiet stipulati f’ dak l-Anness.
Artikolu 2
Il-preparazzjonijiet li jagħmlu parti mill-grupp “Enżimi”, kif elenkata fl-Anness II, huma awtorizzati għall-użu mingħajr limitu ta’ żmien bħala addittivi fin-nutriment ta’ l-annimali skond il-kundizzjonijiet stipulati f’ dak l-Anness.
Artikolu 3
Il-preparazzjonijiet li huma parti mill-grupp “Enżimi”, kif speċifikat fl-Anness III, huma awtorizzati għall-użu għal erba’ snin bħala addittiv fl-għalf ta’ l-annimali taħt il-kundizzjonijiet stipulati f’dak l-Anness.
Artikolu 4
Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-14 ta’ Diċembru 2005.